Der Rosenkavalier

Der Rosenkavalier (en galego, O cabaleiro da rosa) é unha ópera cómica en tres actos con música de Richard Strauss e libreto en alemán de Hugo von Hofmannsthal e o propio compositor. Tivo a súa estrea no Semperoper de Dresden o 26 de xaneiro de 1911 baixo a dirección de Ernest von Schuch e a dirección artística de Alfred Roller.

Logo de compoñer óperas como Salomé (1905) e Elektra (1909), onde asomaba a politonalidade, a atonalidade e o paroxismo expresionista, cun texto dramático influído polo vocabulario freudiano das paixóns humanas, Strauss comunicou a Von Hofmannsthal o seu desexo de compoñer unha ópera distinta, ao estilo da ópera mozartiana, lixeira, humorística e ambientada na sociedade do século XVIII (Le nozze di Figaro).

A diferenza das óperas anteriores, o libreto de Von Hofmannsthal é orixinal; é dicir, non está baseado en obras literarias existentes. No bosquexo inicial, os protagonistas ían ser o barón Ochs e Octavian. Porén, a medida que avanza a escritura da obra, a personaxe da Mariscala creceu e afirmouse a si mesma ata transformarse nun rol protagonista.

O título da ópera alude a un costume inexistente inventado por Von Hofmannsthal, que serve de escusa para o desenvolvemento argumental.

 Personaxes 
Personaxe  Tesitura  Elenco na estrea, 26 de xaneiro de 1911Director: Ernst von Schuch   Octavian (Conde de Rofrano, rapaz de 17 anos)   mezzosoprano   Eva von der Osten   A Mariscala (Princesa de Werdenberg, dona dun mariscal imperial)    soprano   Margarethe Siems   Barón Ochs von Lerchenau (curmán da Mariscala)   baixo   Karl Perron   Sophie von Faninal (Rapariga rica e casadeira)    soprano   Minnie Nast   Faninal (Rico burgués, pai de Sophie)   barítono   Karl Scheidemantel    Marianne Leitmetzerin (Doncela de Sophie)   soprano   Riza Eibenschütz   Annina (Intrigante ao servizo do Barón)   contralto   Erna Freund   Valzacchi (Compañeiro de Anninna)   tenor   Hans Rüdiger    Cantante italiano    tenor   Fritz Soot    Un notario    baixo   Ludwig Ermold    Un pousadeiro    tenor   Josef Pauli    Serventes, policías, camareiros etc.   

 Notas 

 Véxase tamén 

Categoría:Óperas de Richard Strauss
Categoría:Óperas en alemán
Categoría:Óperas de 1911